钦定古今图书集成/明伦汇编/氏族典/第112卷 > 崔伦
## 钦定古今图书集成/明伦汇编/氏族典/第112卷 > 崔伦

按《唐书崔衍传》，“衍父伦，字叙。居父丧，跣护柩行千里，
道路为流涕，庐冢弥年。服除，及进士第，历吏部员外
郎。安禄山反，陷于贼，不污伪官，使子弟间表贼事。贼
平，下迁晋州长史。李齐物讼其忠，授长安令，封武邑
县男。宝应二年，以右庶子使吐蕃，留二岁，执伦至泾
州，逼为书，约城中降。伦不从，更囚逻娑城。阅六岁，终”
不屈，乃许还。代宗见之，为感动呜咽。迁尚书左丞，以
疾改太子宾客。卒，年七十一，赠工部尚书，谥曰敬。